Uning bo‘lajak egasi irmoq sohilida joylashgan binolar, ichida mahsulotlar bo‘lgan to‘rtta do‘kon va omborxonani qo‘lga kiritadi. Foto: WZTV AQShning Tennessi shtatidagi Uolter-Velli shaharchasi 752 ming dollarga sotuvga qo‘yildi, deb yozadi UPI nashri. Uning bo‘lajak egasi irmoq sohilida joylashgan binolar, ichida mahsulotlar bo‘lgan to‘rtta do‘kon va omborxonani qo‘lga kiritadi. E’londa aytilishicha, ko‘chmas mulkdan mehmonxona hamda tijorat yoki yashash maqsadida foydalanish mumkin. «Sotuvchi shaharchaning bo‘lajak egasi bu tarixiy binolarni buzib tashlmasligiga umid qilmoqda», — dedi ko‘chmas mulk bo‘yicha agent Kristina Shvars. Uolter-Velli shaharchasiga 1900 yilda asos solingan, ammo ommaviy aholi maskaniga aylanmagan.